Αθλητικά γεγονότα του 2008/Σεπτέμβριος

Παρατίθενται αθλητικά γεγονότα από όλο τον κόσμο που έλαβαν χώρα το Σεπτέμβριο του 2008, συνοδευόμενα από τις πηγές που τα μετέδωσαν.

 6 Σεπτεμβρίου 
Αντισφαίριση: Η Σερένα Γουίλιαμς νικά την Γελένα Γιάνκοβιτς και κατακτά το Αμερικανικό Όπεν στον τελικό του μονού των γυναικών, για 3η φορά, επανακτώντας τον τίτλο του νούμερου ένα στις γυναίκες στη διεθνή κατάταξη για πρώτη φορά έπειτα από πέντε χρόνια.(The New York Times)

 7 Σεπτεμβρίου 
Αντισφαίριση: Για πέμπτη συνεχή φορά  ο Ελβετός Ρότζερ Φέντερερ κατακτά το μονό στο αμερικανικό Όπεν στους άνδρες, με νίκη επό του Άντι Μάρεϊ, με 6–2, 7–5, 6–2. 
Τα πρώτα ελληνικά μετάλλια στους 13ους Παραολυμπιακούς του Πεκίνου κατακτούν οι κολυμβητές Χαράλαμπος Ταϊγανίδης στα 100 μ. πεταλούδα S13 και Γιώργος Καπελλάκης στα 200 μ. ελεύθερο 
S2. 

 8 Σεπτεμβρίου 
Ο Χαράλαμπος Ταϊγανίδης κατακτά χάλκινο μετάλλιο στα 400 μ. ελεύθερο ανδρών S13 με 4.23.59 στους Παραολυμπιακούς Αγώνες του Πεκίνου.
Η Καρολίνα Πελενδρίτου κατακτά χρυσό μετάλλιο στα 100 μ. πρόσθιο γυναικών SB12 με 1.17,58 στους Παραολυμπιακούς Αγώνες του Πεκίνου.

 10 Σεπτεμβρίου 
Υγρός στίβος:
Χρυσό μετάλλιο για την Ελλάδα στους 13ους Παραολυμπιακούς Αγώνες κατακτά ο Χαράλαμπος Ταϊγανίδης στην κολύμβηση, με παγκόσμια επίδοση στα 100 μ. ελευθέρως (53.37), στην κατηγορία S13. Ο  Γιάννης Πρώτος στα 400 μ. της κατηγορίας Τ13 με χρόνο 49.99 πήρε χάλκινο μετάλλιο. 
Ο Σπύρος Γιαννιώτης  κατακτά χρυσό μετάλλιο στα 5 χλμ. στο Ευρωπαϊκό πρωτάθλημα κολύμβησης σε ανοικτό νερό που διεξάγεται στο Ντουμπρόβνικ, με χρόνο 52΄57΄΄02. 

 12 Σεπτεμβρίου 
Ο Χαράλαμπος Ταϊγανίδης κατακτά  και τέταρτο μετάλλιο στους Παραολυμπιακούς αγώνες του Πεκίνου. Αυτή τη φορά κατέκτησε  χάλκινο μετάλλιο στα 200μ. μικτής ατομικής της κατηγορίας SM13.  Εξάλλου, η Αλεξάνδρα Δημόγλου κατακτά ασημένιο μετάλλιο στα 400μ. γυναικών Τ13 με χρόνο 56.09.

 13 Σεπτεμβρίου 
Χρυσό μετάλλιο στα 50μ. ελεύθερο στην κολύμβηση ανδρών, της κατηγορίας S2, κατακτά ο Γιώργος Καπελλάκης στους Παραολυμπιακούς Αγώνες. Επίσης, η Αλεξάνδρα Δημόγλου κατακτά χάλκινο μετάλλιο στα 200μ. των γυναικών της κατηγορίας Τ13.

 14 Σεπτεμβρίου 
Αντισφαίριση: Η Ρωσία διατηρεί τον τίτλο της στο Fed Cup, νικώντας στη Μαδρίτη την ομάδα της Ισπανίας, με 4-0.
Μηχανοκίνητος αθλητισμός: Ο Γερμανός Σεμπάστιαν Φέτελ κατακτά τη νίκη στο Γκραν πρι τηςΦόρμουλα Ένα στη Μόντσα και γίνεται ο νεαρότερος οδηγός στην ιστορία που κερδίζει αγώνα της Φόρμουλα Ένα. 
Πετοσφαίριση στην άμμο: Οι ελληνικές εθνικές ομάδες κατορθώνουν για πρώτη φορά στην ιστορία τους να ανεβούν στο βάθρο ταυτόχρονα, σε διεθνή διοργάνωση. Οι  Βάσω Καραντάσιου και Βίκυ Αρβανίτη νικούν τις Νίστρομ/Νίστρομ (Φινλανδία) με 2-1  στον τελικό του τελευταίου τουρνουά του ευρωπαϊκού πρωταθλήματος που διεξήχθη στο Μπλάκπουλ της Αγγλίας κατακτώντας το χρυσό μετάλλιο. Επίσης, οι Θάλεια Κουτρουμανίδου και Μαρία Τσιαρτσιάνη κέρδισαν τις Λετονές Τζουρσόνε/Μινούσα με 2-0 στο μικρό τελικό, κατακτώντας χάλκινο μετάλλιο.  

 17 Σεπτεμβρίου 
Ολοκληρώνονται στο Πεκίνο με την τελετή λήξης, οι Παραολυμπιακοί Αγώνες. Η ελληνική αποστολή κατέκτησε συνολικά 24 μετάλλια, καθιστώντας έτσι τη διοργάνωση αυτή την πιο πετυχημένη για τα ελληνικά χρώματα στην Ιστορία της.
Ποδόσφαιρο: Ο Ολυμπιακός νικά τη δανική Νόρντζελαντ με 2-0 στο «Φάρουμ Παρκ» και εξασφαλίζει μια θέση στους ομίλους του Κύπελλο ΟΥΕΦΑ.Τα υπόλοιπα αποτελέσματα:Χέρτα Βερ. (Γερμανία)-Σεντ Πάτρικς (Ιρλανδία) 2-0 , ΑΠΟΕΛ (Κύπρος)-Σάλκε (Γερμανία) 1-4.

 18 Σεπτεμβρίου 
18 Σεπτεμβρίου- Κωπηλασία: Για πρώτη φορά στην ιστορία της ελληνικής κωπηλασίας, η Ελλάδα κατέκτησε πέντε χρυσά μετάλλια στο Ευρωπαϊκό Πρωτάθλημα Ανδρών-Γυναικών που διεξήχθη στο Ολυμπιακό Κωπηλατοδρόμιο του Σχοινιά. Το χρυσό κατέκτησαν οι ολυμπιονίκες της Αθήνας, Βασίλης Πολύμερος, Δημήτρης Μούργιος στο διπλό σκιφ ελαφρών βαρών. Επίσης, οι έκτες Ολυμπιονίκες, Χρύσα Μπισκιτζή και Αλεξάνδρα Τσιάβου κατέκτησαν την πρώτη θέση στην αντίστοιχη κατηγορία των γυναικών και ο Γιάννης Χρήστου, έλαβε το πρώτο του χρυσό μετάλλιο σε διεθνή διοργάνωση στο μονό σκιφ ανδρών. Η ελληνική ομάδα αναδείχθη πρώτη στον πίνακα μεταλλίων.

 20 Σεπτεμβρίου 
Κωπηλασία: Την καλύτερη εμφάνιση στην ιστορία της με πέντε χρυσά μετάλλια πραγματοποιεί η ελληνική ομάδα κωπηλασίας, στον τελικό του ευρωπαϊκού πρωταθλήματος, στο Σχινιά. Τα πέντε χρυσά μετάλλια κατέκτησαν οι Βασίλης Πολύμερος και Δημήτρης Μούγιος στο διπλό σκιφ ελαφρών βαρών, οι Αλεξάνδρα Τσιάβου και Χρύσα Μπισκιτζή στο διπλό σκιφ ελαφρών βαρών, ο Γιάννης Χρήστου στο σκιφ,  οι Γιώργος Τσιομπανίδης και Παύλος Γαβριηλίδης στη δίκωπο άνευ πηδαλιούχου και οι Νίκος Γκουντούλας, Απόστολος Γκουντούλας, Γιώργος Τζιάλλας  και Γιάννης Τσίλης στην τετράκωπο άνευ πηδαλιούχου.

21 Σεπτεμβρίου 
Άρση Βαρών: Τρία μετάλλια (ένα αργυρό και δύο χάλκινα) κατακτά η Βικτωρία Μαυρίδου στο Ευρωπαϊκό Πρωτάθλημα εφήβων-νεανίδων, που ολοκληρώθηκε στην Αλβανία.
Υγρός στίβος: Την 4η θέση στο ευρωπαϊκό πρωτάθλημα υδατοσφαίρισης νέων γυναικών καταλαμβάνει η εθνική Ελλάδας, καθώς ηττήθηκε με 8-5 από τη Ρωσία στο μικρό τελικό στα Χανιά. 

 22 Σεπτεμβρίου 
Πετοσφαίριση στην άμμο:Την απόσυρσή της από την αγωνιστική δράση ανακοινώνει η Βάσω Καραντάσιου. 

 27 Σεπτεμβρίου 
Στίβος: Ο Αμερικανός Σκοτ Τζούρεκ νικά για τρίτη συνεχή φορά στο "Σπάρταθλον" , πετυχαίνοντας την πέμπτη καλύτερη επίδοση στην ιστορία του υπερμαραθώνιου, καλύπτοντας τη διαδρομή Αθήνα - Σπάρτη σε 22 ώρες, 20 λεπτά και 1 δευτερόλεπτο.

 28 Σεπτεμβρίου 
Μηχανοκίνητος αθλητισμός:
Ο Φερνάντο Αλόνσο κερδίζει το πρώτο νυχτερινό Γκραν Πρι της Φόρμουλα Ένα, στη Σιγκαπούρη. 
Ο Ιταλός Βαλεντίνο Ρόσι με Γιαμάχα κατακτά τον 8ο παγκόσμιο τίτλο στην καριέρα του, στην πίστα του Μοτέγκι, στην Ιαπωνία. 
Στίβος: Νέα παγκόσμια επίδοση στο μαραθώνιο σημειώνει ο Αιθίοπας Χαϊλέ Γκεμπρεσιλασιέ στο μαραθώνιο του Βερολίνου, με 2 ώρες, 3 λεπτά και 58 δεύτερα.

 9